Elgar sal Duminy vervang | Nuus24
Brisbane – Suid-Afrika het die veelsydige Dean Elgar opgeroep om JP Duminy te vervang, wat sy haksening op die eerste dag van Suid-Afrika se toets teen Australië beseer het. Duminy sal ses maande buite aksie wees ná hy Vrydag op die Gabba 'n besering opgedoen het toe spel reeds verby was."Ons het besluit op 'n soortgelyke plaasvervanger," het Krieket SA se Andrew Hudson in 'n mediaverklaring gesê."Dean kan op enige posisie in die toporde kolf en hy gee ons ook 'n draaiboulopsie."Hy het 'n goeie debuut vir die Proteas gemaak in hulle onlangse eendagreeks in Engeland en hy verdien om ook opgeroep te word vir ons toetsspan."– Vir die jongste sportnuus volg Nuus24Sport op Twitter.